
ÅRSBERETNING FOR 
STOKKE IL FOTBALL 
2017




STYRET:

	Rolle
	Navn

	Leder
	Lars Chr. Solberg

	Nestleder
	Guttorm Nicolaysen

	Kasserer
	Trine Lise Bjune/
Anita Lervik Johnsen

	Sekretær
	Lill Bærefjell

	Sportslig leder
	Richard Eugen Gjennestad

	Markedsleder
	Bjørn Einar Grytnes

	Styremedlem
	Tone Holstad Steihaug

	Styremedlem
	Stian Svendsen




KOMITEER:

Andre tillitsverv som ikke inngår i styret:

Materialforvalter:	Birte G. Egeland 

Kontaktperson anlegg:	Olaf Martin Lode

Kunstgress: 	Roar Flaatnes, Hans Petter Korsane, Roy Skjelbred og Siv 
 Abrahamsen

Hjemmesiden:	Ronny Smitt og Stian Svendsen
	
Dugnadsansvarlig:	Tone Holstad Steihaug 	


Sportslig utvalg i 2017:
Barnefotball – 12 år:	Hildegunn Bjerknes
Jentefotball: 	Trond Rødningsby		
Ungdom- og senior fotball: 	Stian Svendsen og Richard Gjennestad
Dommerkoordinator:	Thor Erik Valdok
Kamp- og banekoordinator, booke garderober, melde på lag i fiks, utleie av baner og medlemsregister:	Hans Martin Bærefjell
Overganger i FIKS:	Richard Gjennestad
	
Valgkomiteen:	Liss Carin Haugland
	Rita Dahl Anholt
	Ingrid Irene Bettum 	

Valgkomite hovedlag: 	Camilla Eia Sparre
	     

MØTER:

Styret har gjennomført 6 styremøter, samt 2 planleggings- og 1 evalueringsmøte i forbindelse med Sandarcup. Videre har representanter fra styret deltatt i 2 møter for trenere, lagledere og dugnadskontakter, trenersamtaler og foreldremøter for noen av de lagene som ønsket dette gjennom sesongen. 





SAKER:

Saker som styret har arbeidet med i 2017:
· Kvalitetsklubb 
· Tine fotballskole
· Sandarcup  
· Treningsavgifter
· Påmelding av lag i seriesystemet
· Treningstider  
· Trenerkabalen 
· Vår- og høstdugnad
· Kunstgressbane

[bookmark: _yt27k7dp784j]FOKUSOMRÅDER:
Det er en utfordring å få inn treningsavgifter fra medlemmene i fotballgruppa. Nytt i 2016 var at innbetalingen gikk via “Min Idrett”. Dette var nytt for alle, og mange slet med å utføre betaling. Vi fortsatte dette arbeidet i 2017.

Stokke fotball startet i 2016 arbeidet med å bli kvalitetsklubb. Dette innebærer å beskrive alle interne rutiner og synliggjøre dette for alle medlemmer. Målet er å fullføre dette arbeidet i 2018. 
 
Vi har hatt fokus på den sportslige satsingen, ved å jobbe for å legge forholdene til rette for spillere og støtteapparatet rundt lagene. Vi ønsker en fellesskapsfølelse hvor trenere, spillere og foreldre bidrar i utviklingen av fotballgruppa. Videre har vi fokusert på kompetanseheving av trenere rundt lagene.

Sunn økonomisk drift er noe fotballgruppa fortsatt har fokus på. Dette for å kunne avsette midler til vedlikehold og oppgradering av anlegget.

Det har i 2017 vært et stort fokus på nytt kunstgress på hovedbanen. Etter å ha fått tildelt halvparten av spillemidlene i 2016 var vi ganske sikre på å få utbetalt den andre halvdelen i 2017. Det ble derfor planlagt byggestart 15. august, etter Sandarcupen.
Rivning av gjerder, ballfangernett, stolper, flytting og rivning av tribune ble utført på dugnad.
I tillegg ble fjerning av gress og matjord utført på dugnad av Bjarne Gryte.
Hovedentreprenør ble Håkonsen & Sukke som i samarbeid med Arnadal Anlegg har bygget banen i henhold til beskrivelsen. Kunstgresset kommer fra samme Italienske produsent som forrige gang.
Det var litt problemer med lysmaster og lyset ble derfor ferdig koblet først i starten av november.
Det var stor dugnad i forbindelse med legging og liming av gress og utkjøring av sand og gummikuler. Dette gikk over ca. 14 dager og på slutten ble det jobbet «døgnet rundt» for å få banen klar før frosten kom. Kunstgresset ble godkjent med felttest i slutten av november.
Samlet byggekostnad ble ca 7,7 mill herav ca. 700 tusen i dugnad og 350 tusen i gaver/rabatter.
Det er tatt opp ett lån på 2,5 mill, men det gjenstår fortsatt 375.000,- i spillemidler og vi vil få ca 1,3 mill tilbake i MVA refusjon (hvis 100% refusjon). Det vil si at lånet etter hvert vil bli redusert til under 1 mill.
Det blir offisiell åpning av kunstgressbanen til våren.
Parallelt med bygging av kunstgress er det utført følgende delprosjekter – ikke ferdige ennå:
· Rehabilitering av tennisbane – ny asfalt, gjerde og dør – Totalkostnad ca 260.000,-
· Aktivitetsflate med basketbane – ny asfalt og basketkurver – Totalkostnad ca 340.000,-
· Delanlegg friidrett, 4x100 m løpebane og dbl lengdegrop – Totalkostnad ca 1.025.000,-
Delprosjektene er finansiert gjennom gave/støtte fra SIL anleggsfond, Sparebankstiftelsen DnB, Sandefjord kommune, Spillemidler og Bokemoa Nærmiljøutvalg. Fotballgruppa må mellomfinansiere deler av dette mens vi venter på spillemidler og MVA kompensasjon.










Følgende hovedmål ble satt for året 2017:
	MÅL
	MÅLOPPNÅELSE

	1. Fokus på økonomi og sunn drift
	Målet er nådd

	2. Gjennomføre Tine fotballskole 
	Målet er nådd

	3. Gjennomføre Sandarcupen med overnatting på skolene, ferdigstille arbeidet med oppgavebeskrivelser, gjennomføringen av cupen og evaluering av arbeidsoppgaver
	Målet er nådd

	4. Følge opp sponsoravtaler og skaffe nye. Sørge for momspliktige inntekter (arenareklame) som harmoniserer med leieavtale for bruk av kunstgressbanen med Stokke IL Arena
	Målet er delvis nådd

	5. Gjennomføre og tilrettelegge for gode fotballaktiviteter for alle alderstrinn
	Målet er nådd

	6.  Bruke sportsplanen som er utarbeidet som et arbeidsdokument 
	Målet er delvis nådd

	7. Få inn flere treningsavgifter
	Målet er nådd

	8. Oppdatere medlemsregisteret
	Målet er nådd

SPORTSLIGE PRESTASJONER:

Vi har hatt 38 påmeldte lag i kretsen i 2017. Av disse var 8 jentelag. Det er en nedgang på 2 lag fra 2016 og begge lagene er jentelag. Dette skyldes at lag ble slått sammen for 2017 sesongen og disse splittes naturlig igjen for 2018. Det betyr en stabil gruppe med mange lag og medlemmer. 

I Vestfold er Stokke Fotball nr. 9 blant klubbene med flest lag i serie. 

Det er stor tilvekst av medlemmer og det øker jevnlig fra hvert år, noe som er meget gledelig. 



Damelaget Stokke IL sesongen 2017
Lagleder: Jan Hilleren
Trener: Tommy Amundsen

Damelaget ble startet opp igjen for 2017- sesongen og ble slått sammen med 7. laget.
Det har i løpet av sesongen vært 20 aktive spillere. Alderen på spillerne har vært fra 16 – 40 år.
Mot sommeren og høsten ble det frafall av noen av spillere på grunn av skole og skade. Laget startet sesongen med Rema 1000 vårcup i Porsgrunn 1. og 2. april. Dette var lagets første kamp og laget var spente på hvordan dette skulle gå. Det ble en meget bra cup, - laget tapte B-sluttspillet på straffe. Det var veldig bra innsats fra jentene etter kun å ha spilt sammen i 3 måneder.
I serien har laget spilt i 4. divisjon. Vårsesongen spilte laget 10 kamper. Det ble 2 seire og 8 tap. Jentene spilte godt i mange av kampene, men hadde ikke alltid marginene på sin side. 
Foran høstsesongen ble 4. divisjon delt i gruppe A og B. De beste lagene spilte videre i A og de andre spilte i gruppe B. Stokke damelag spilte i gruppe B. Høstsesongen spilte laget 3 kamper og det ble 3 seire. Laget ble nr. 2 i puljen. Det ble tap på målforskjell på grunn av  resultatene fra vårsesongen. 2 lag trakk seg i løpet av høstsesongen. Etter sommerferien fikk laget frafall fra spillere. Da fikk laget god hjelp av J16 på kampene. Det at spillere fra J16 fikk spille med damelaget medførte en nivåheving av laget, det var gøy å se fra sidelinjen hvordan det skjerpet alle. Laget startet i januar med trening 2 dager i uken. Oppmøtet har til tider vært noe varierende på grunn av jobb og skole for jentene, men det har vært en fast kjerne på 7-9 spillere som har trent godt i gjennom hele sesongen.
Sesongen ble avsluttet med sosialt samvær og pizza i kafeteriaen i Stokkehallen. Jentene har vært ved godt mot hele sesongen og det har vært gøy å følge dem. Laget ser nå frem til neste sesong og den lover bra siden at laget nå har fått noen forsterkninger samt at samarbeidet med J16 blir videreført.

Jenter 2002-03 

J 2004-05

J 2006 

J 2007 besto i 2017 av 13 spillere og to lag. Av de 13 sluttet 3 jenter i løpet av året og ei begynte. J2007 hadde to lag i serien på våren og høsten. Disse spilte 22 kamper.
Det ble 17 seire, 2 uavgjort og 3 tap. De ble scoret 134 mål og det ble sluppet inn 80 mål.
J2007 hadde et lag med 9 spillere på Helgerødcup i juni. Det ble 5 kamper og 5 seire.
19 scora mål og 3 mål ble sluppet inn. J2007 skulle gjerne hatt to lag her men det ble bare meldt på ett lag på grunn av flere sene påmeldinger. J2007 hadde to lag med på Sandarcup og spilte der 12 kamper. Det ble 11 seire og 1 tap. Det ble 42 scora mål og 9 sluppet inn. J2007 avsluttet sesongen med 7’er cup i Fix arena. Her spilte jentene 3 kamper. Det ble 1 tap, 2 uavgjort og 1 seier. Etterpå dro jentene på Peppes pizza for avslutning og premieutdeling.

J 2008/09 startet opp i februar 2017 inne på Stokke ungdomsskole med 8 spillere. Laget har spilt i serie for Jenter 2008 og har  i tillegg har vært med på en turnering  i løpet av sesongen. Det har vært bra oppmøte på treningene.

J 2010/11 startet opp med fotball for jenter født 2010 og 2011 i uke 5. Frem til sommeren var laget 8 jenter, men etter ferien økte antallet til 14 jenter. J2010/2011 trente 1 dag i uka og spilte aktivitetsturnering. 
Jentene spilte sin første turnering rett før jul og de sikret dermed sin første fotball pokal. Det ble også arrangert en avslutning for jentene med fotball og kake. 

Veteran 
2017-sesongen endte – som fjoråret – med 4. plass i serien. Oppmøtet på de 2 ukentlige treningene har variert med vær- og føreforhold, men har vært jevnt over brukbart.

14-15 spillere har representert klubben i seriekampene. Noen av disse var nye av året og det er gledelig. I tillegg har leget hatt med en god gjeng veteraner og superveteraner som kun har trent.


A-laget
Stokke A-lag har hatt 3 treninger i uken pluss kamp i kampsesongen. Det har vært bra oppmøte på treningene pluss at laget har kunnet fylle opp med juniorspillere.
Laget spilte i 5.divisjon og spilte 16 kamper. Målforskjellen ble 30-30 og laget kom på 5.plass noe som var noe skuffende. Laget hadde målsetning om å være i toppen. Totalt 27 spillere var innom A-laget.

Utover det var laget med i Meny cup i Revetal.




G19
Laget besto av 26 spillere totalt. G19 hadde kun et 11èr lag. Laget trente 4 ganger pr.uke utenom sesong og 2-3 ganger i sesong. Laget hadde litt utfordringer med få på trening da mange trente fast med A-laget. Dette ble etter hvert løst på en super måte. 
Cuper:
Re cup: 1. laget -1. plass / 2. laget utslått i mellomspillet.
Vinterserie:  Kvartfinale
Drammencup: 1. plass - Vinnere
Sandarcupen: Semifinale
G19 spilte i 1. divisjon i seriespillet hvor laget endte på 2. plass i vårsesongen og 3. plass i høstsesongen.


G16 i sesongen 2017 besto av ca 35 spillere fra 01- og 02-årgangen. Spillerne ble fordelt på to 11er- og ett 7er-lag. 
Stokke 1 spilte seg til kvartfinale i vinterserien. Vårsesongen spilte laget i interkrets-kval, hvor man dessverre endte sist, selv om dette ikke gjenspeilte det spillemessige. Høstsesongen ble en opptur der laget vant 1. divisjon og ble med dette det femte beste G16-laget Vestfold! 
Stokke 2 spilte i divisjonen under og plasserte seg midt på tabellen med flere solide seire. 
7er-laget hadde mange kamper både vår og høst og hadde stigning i spill og tabellplassering. Til slutt endte laget så vidt under midten på tabellen.

Sesongens høydepunkt, ikke minst sosialt, var deltagelse i Danacup. Stokke stilte lag i G15 og G16 med 15 mann i hver tropp. Begge lag gjorde nærmest rent bord i gruppespillet med mye mål og godt spill. For G16 ble det stopp i 32-delsfinalen med et ufortjent tap mot Vadmyra. G15 møtte i sine 32-finale, sterk motstand mot akademilaget til Ham Kam, men tapte dessverre i straffekonkurranse etter 1-1 etter full tid. Med kun to ledere på en så stor gruppe og mye logistikk, var det litt spenning på forhånd. Det var det ingen grunn til, dette er en flott gjeng.  

G14 har vært 35 spillere, fordelt på 2 lag i serien. Laget deltok på Sandarcupen og Norway Cup. Etter sesongslutt hadde laget avslutning på Kilden bowling. 

G13 har vært 24 spillere fordelt på 2 9’er lag. Dette var det første året med 1. og 2. lag, og uttak til dette gikk bra. G13 deltok på Bøcup, Per Bredesen cup, Halsen cup og Sandarcupen.

G2006 har bestått av en spillergruppe på 22 spillere og har hatt et trenerteam på 4-5 trenere som har bidratt i større og mindre grad. G2006 spilte i serie med ett lag på nivå B og ett lag på nivå C. Laget i nivå B klarte seg godt. Laget på nivå C slet i en del kamper, men med litt hjelp fra noen av B-spillerne ble det noen seire på dem også. Det var stor grad av rullering på lagene slik at mange av spillerne fikk mye spilletid både på B- og C- laget. Laget deltok på noen cuper: Vear Cup, Per Bredesen Cup og vennskapscup på Nøtterøy. Sesongavslutning hadde G2006 på Vallø bowling.

G 2007 har vært ca. 20 stykker. G2007 har hatt to lag, spilt på middels og lite trent nivå. 
Guttene har vært med på to cuper på våren og to på høsten. 
G2007 hadde avslutning i Bogen med grilling, fotballspilling og premieutdeling.

G 2008 hadde 27 spillere ved starten av året, men mistet 3 stykker i løpet av sesongen.
62 treninger er gjennomført. G2008 stilte med fire lag i seriespillet. Der det ble spilt totalt 61 kamper med 39 seire, 8 uavgjort og 14 tap.
Guttene har spilt i tre cuper: Obos minicup i januar, TH Martinsen sølvcup i mars og Meny 5er cup i november.
Avslutning ble avholdt i kantina i hallen. Det er avholdt 2 foreldremøter, ett på våren og ett på høsten. Det har vært 4 trenere, 1 lagleder og 1 dugnadskontakt.

G 2009 har med sine 2 lag spilt til sammen 36 kamper og hatt 35 treninger – dette er inkludert serie, cuper og treningskamp. G2009 har vært med på Stag cup på våren og Skjærgårscupen på sommeren. Guttene har scoret til sammen 211 mål! Guttene har hatt det veldig moro og gleder seg til sesongen 2018.

G 2010 har vært 24 spillere fordelt på 3 lag. Lagene har deltatt på fem aktivitetsturneringer.  Laget deltok også på Fix arena minicup 7. januar, Vear cup 4. mars, Runarcup 17. juni og Meny Fix arena cup 4. november. 
G2010 hadde foreldremøte 30. mars. 
Det var sesongavslutning/juleavsluting 13. desember med pokalutdeling, frukt, kaker, saft og kaffe.
G2010 har hatt 1 trening per uke på vår/sommer og 2 treninger inne på vinter. Inne har gruppa blitt delt i to, med trening hver sin dag.

G 2011 har vært rundt 20 spillere fordelt på 2 lag. Guttene har vært med på 5 aktivitetsturneringer. Årets høydepunkt var avslutningsturneringen på Flint i Fairplay/Bama-ånd. G2011 hadde sesongavslutning på klubbhuset med utdeling av pokaler.
De aldersbestemte lagene har hatt jevnlige treninger og kamper i løpet av året. Lagene har levert mange gode prestasjoner. Det har også i foregående år vært store lag med nærmere 30 spillere pr lag. Vi ser at mange foreldre, trenere og støtteapparat yter en god innsats for å skape en best mulig aktivitet for den enkelte. Vi retter en stor takk til alle som bidrar i den sportslige satsningen rundt hvert lag.
 
Vi hadde oppstart for 6- åringene med trening i gymsalen på Melsom barneskole i februar. Også i år var det stor oppslutning og foreldrene stilte opp og tok villig på seg ansvaret for støtteapparatet rundt laget.
 
Å få til sosiale aktiviteter utenom ordinær trening og kamp er en målsetting for å styrke samholdet i laget.  Vi har derfor hatt mange lag som har representert idrettslaget i cuper og turneringer og de yngste barna har deltatt på aktivitetsturneringer.

Vi ønsker å takke trenere og støtteapparatet rundt lagene for den dugnadsinnsatsen som legges ned for at spillerne skal få mulighet til å utvikle seg som fotballspillere og oppleve idrettsglede i Stokke IL.



LOKALE AKTIVITETSMIDLER:

Sandefjord Idrettsråd har ansvaret for å fordele LAM midlene til idrettslagene i Stokke kommune. 

Fotballgruppa fikk kr. 184 902 i objektive midler (beregnet ut fra antall medlemmer i aldersgruppa 6-19 år). 



ARRANGEMENTER:

Fotballgruppa har i 2017 hatt ansvaret for 2 arrangementer:

21. - 23. juni		TINE Fotballskole
11. - 13. august		Sandarcupen

Tine Fotballskole:

Tine fotballskole ble gjennomført 21.til 23.juni på Stokke IL Arena. Fotballskolen ble så vellykket som vi hadde håpet på. Det var 3 dager med fotball, lek og moro for barn i alderen 6 til 12 år.
 
De to første dagene var det økter i de forskjellige gruppene og instruktørene var flinke til å holde barna i gang. Den siste dagen ble det tradisjonen tro turnering og grilling.​
Det ble servert frukt både før og etter lunsj. Det var åpen kiosk etter mat og det var veldig populært.

Høydepunktet for mange var nok når Sandefjord fotball kom onsdag og torsdag og hadde trening med de eldste. Keepertrening med A-lags keeperen til Sandefjord var veldig gøy. Spillerne fra Sandefjord tok seg tid til å besøke alle gruppene for en kort prat, samt mye autografskriving. De 3 eldste gruppene fikk høre om "hva som skal til for å bli den neste toppspilleren fra Vestfold". Foredraget ble holdt av Ronny Holmedal, utviklingsansvarlig i Sandefjord fotball.
 
Det var 161 påmeldte deltakere, flest gutter, men også en bra gjeng jenter. 
Totalt var 40 instruktører innom de 3 dagene og til servering/kiosk var det 10 personer.
 
Takk for en kjempeinnsats av alle som bidrar med å gjøre Tine fotballskole så super for barna våre. Takk til instruktørene og de som jobbet i kiosk/kantine som passer på at gjennomføringen går som planlagt. Vi ønsker også å rette en takk til lokale butikker, foreldre og alle de flotte barna som gjør Tine fotballskole på Stokke til en opplevelse for alle.

Antall påmeldte til Tine fotballskole:

	Beskrivelse
	2012
	2013
	
2014
	
2015
	
2016
	
2017

	Deltagere
	143
	132
	150
	185
	175
	161



Sandarcupen:

For åttende året på rad var fotballgruppa med på å arrangere Sandarcupen. Nok en gang ble det en begivenhetsrik helg, med mye aktivitet. Som medarrangør til Sandarcupen bidrar vi med å gjennomføre kampprogram, kiosksalg, servering av frokost og middag i Stokkehallen og overnatting på skolene. I år ble Stokke ungdomsskole, Melsom skole og Bokemoa skole brukt. Det ble utført mer enn 1500 dugnadstimer denne helgen. 

Dette er årets største begivenhet for fotballgruppa og er en viktig inntektskilde for for oss. Vi takker alle som bidrar med dugnadsinnsats den helgen cupen avholdes.  
MEDLEMSTALL:

Stokke IL Fotball har 482 medlemmer. Det betyr at medlemsmassen øker gradvis. 

Trend medlemsutvikling i fotballgruppa: 

	
Alder/kjønn
	2011
	2012
	2013
	2014
	2015
	
2016
	2017

	Kvinne
	89
	102
	109
	108
	109
	

128
	130

	1-5
	0
	1
	0
	0
	0
	0
	2

	6-12
	48
	49
	55
	61
	62
	76
	53

	13-19
	17
	28
	26
	21
	20
	19
	37

	20-25
	3
	2
	4
	1
	4
	3
	3

	26->
	21
	22
	21
	21
	19
	30
	35

	Ukjent
	
	-
	3
	4
	4
	0
	

	Mann
	271
	306
	340
	321
	365
	379
	352

	1-5
	1
	3
	0
	0
	1
	25
	0

	6-12
	132
	130
	136
	131
	152
	164
	155

	13-19
	69
	87
	94
	101
	106
	
98
	98

	20-25
	3
	10
	26
	11
	11
	8
	10

	26->
	66
	76
	68
	64
	67
	84
	89

	Ukjent
	
	-
	10
	14
	28
	0
	

	Totalt
	360
	408
	449
	429
	474
	507
	482


Tallene for 2017 er funnet manuelt da NIF ikke har laget den vanlige rapporten pr 31.12.2017. Det gjør at det kan være feil i tallene da rapporten er tatt ut pr 20. februar, og bevegelser i medlemsmassen etter 31.12.2017 kan være med i tallene.


ØKONOMISK UTVIKLING:
Fotballgruppa har en sunn økonomi med bra driftsresultat. Våre største dugnadsinntekter er fra Tine Fotballskole og Sandarcup og næringslivet i Stokke bidrar med sponsorinntekter på ca. 404 500 kroner.  

Vi har en årlig leieavtale på 531 250 kroner med Stokke IL Arena A/S, som er ansvarlig for drift og vedlikehold på den “gamle” kunstgressbanen. 

Høsten 2017 la fotballgruppa kunstgress på “den gamle hovedbanen”, i tillegg til at vi oppgraderte området rundt med tennisbane, løpebane og aktivitetsflate. Kunstgressprosjektet hadde en ramme på 6,8 mill kr. Området rundt banen hadde en ramme på 2 millioner kroner. Fotballgruppa har bidratt med 1,5 millioner kroner i prosjektet. Resten av finansieringen kommer fra spillemidler, anleggsfondet i Stokke IL, Bokemoa nærmiljøutvalg og kommunal støtte fra Sandefjord kommune. Fotballgruppa sitter igjen med ca. 1 million kroner i gjeld på hele prosjektet. Dette har vært et stort løft både økonomisk og arbeidsmessig. Kunstgresskomitéen har lagt ned en svært stor innsats for å få prosjektet i havn. Men nå har Stokke IL et av Vestfolds flotteste idrettsanlegg. 

Vi har hatt et fokus på å følge opp ubetalte treningsavgifter og har lykkes i høyere grad enn tidligere med dette. 



Trendutvikling økonomi:

	Beskrivelse
	2013
	2014
	
2015
	
2016
	
2017

	Omsetning
(Driftsinntekter) 
	
1 902 931
	
1 973 759
	
2 017 379
	
2 116 556
	
2 015 197

	Driftsresultat
	202 473
	249 568
	367 724
	286 611
	223 548

	Egenkapital 
	1 673 921
	1 955 664
	2 323 386
	2 612 266
	2 827 587




Overskudd Inntektsbringende tiltak: 

	Beskrivelse
	2012
	
2013
	
2014
	
2015
	
2016
	
2017

	Tine fotballskole   
	88 000
	
65 000
	
44 100
	
75 000
	
77 000
	
32 520

	Sandarcupen
	200 000
	
230 000
	
247 000
	
240 000
	
250 000
	
223 000


[bookmark: _2v9o501cr2fo]
ANLEGG:
Fotballsesongen startet i mars. På vårdugnaden ble det ryddet og raket, samt at flere av målene fikk nye nett. Bord ble satt ut og søppelkasser fordelt rundt på anlegget. Vi har gjennomført 5-er kamper, 7-er kamper, 9-er kamper og 11-er kamper på våre gress/ kunstgressbaner. Grusbanen er blitt brukt til parkering. 

I tillegg til kamper og treninger i egen regi, har Brunstad leid anlegget i flere perioder i løpet av sesongen. Vear IF har leid kunstgressbanen til treninger. I tillegg ble størstedelen av anlegget benyttet under Sandarcupen. 

Et stort fokus i år har vært byggingen av ny kunstgressbane og omkringliggende fasiliteter. Dette er i all hovedsak basert på dugnad og Hans Petter Korsane har vært uvurderlig ressurs i dette arbeidet. 


Til slutt vil styret takke alle medlemmer, foreldre og andre støttespillere for nok en vel gjennomført sesong. Uten deres innsats vil idrettslagets gjøremål være umulige å gjennomføre. 




Stokke, 27. februar 2018
[bookmark: _1fob9te]Lars Chr. Solberg						Lill Bærefjell
Leder                                                                             Sekretær
(sign)                                                                             (sign)		 

